rejauldu/bengali-wikipedia huggingface dataset:
ফ্রান্সিস্কা রাকেল নাভাস গার্দেলা (১৮৮৩-১৯৭১) ছিলেন  একজন হন্ডুরান সাংবাদিক, লেখিকা এবং নারীবাদী। তিনি হন্ডুরাসে প্রথম নারীবাদী জার্নাল প্রতিষ্ঠা করেছিলেন এবং প্রথম সাফ্রেজেট সংস্থার সদস্য ছিলেন। উদারতাবাদী হওয়ার কারণে তিনি এবং তাঁর স্বামীর জীবনের বেশিরভাগ সময় নির্বাসনে কেটেছিল। ১৯৪৫ থেকে ১৯৫১ সাল পর্যন্ত গুয়াতেমালায় নির্বাসনের সময়কাল ছিল তাঁর সবচেয়ে সৃজনশীল লেখাগুলোর সময়কাল। তিনি পাকা নাভাস নামেই সমধিক খ্যাত ছিলেন।   জীবনী  ফ্রান্সিস্কা রাকেল নাভাস গার্দেলা ১৮৮৩ সালের ২৩শে মার্চ হন্ডুরাসের ওলাঞ্চোর হুতিকাল্পায় হোসে মারিয়া নাভাস এবং ফ্রান্সিস্কা  গার্দেলা দি নাভাস  দম্পতির ঘরে জন্মগ্রহণ করেছিলেন।  ১৯০০ সালে তিনি  অ্যাটর্নি, বুদ্ধিজীবী ও সাংবাদিক আদল্ফো মিরালদাকে বিয়ে করেছিলেন।  তাঁর স্বামী রাজনীতিতে জড়িত ছিলেন এবং নিজের লেখার মাধ্যমে বিরোধী উদারতাবাদীদের জোরালো সমর্থন করেতেন। ফলে তিনি ও তাঁর পরিবার সরকার কর্তৃক নির্যাতনের শিকার হয়েছিলেন।  নাভাসের বন্ধু এবং সহচর লেখক রামন আমায়া আমাদোর তাঁকে লা সিবাতে আশ্রয় নিতে এবং কোস্টা নর্টি পত্রিকা প্রকাশের প্রস্তাব করেছিলেন।  ১৯৭১ সালের ১১ জুলাই ওয়াশিংটনের সিয়াটলে নিজের মেয়ের সাথে দেখা করতে গিয়ে তিনি মৃত্যুবরণ করেছিলেন।    তথ্যসূত্র   বিষয়শ্রেণী:নারী ঔপন্যাসিক বিষয়শ্রেণী:২০শ শতাব্দীর ঔপন্যাসিক বিষয়শ্রেণী:১৯৭১-এ মৃত্যু বিষয়শ্রেণী:১৮৮৩-এ জন্ম বিষয়শ্রেণী:২০শ শতাব্দীর সাংবাদিক
হোয়াকিন পিকেরেস মোরেইরা (; জন্ম: ২৪ আগস্ট ১৯৯৮; হোয়াকিন পিকেরেস নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব পালমেইরাস এবং উরুগুয়ে জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৪ সালে, পিকেরেস উরুগুয়ে অনূর্ধ্ব-১৭ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় তিন বছর যাবত উরুগুয়ের বয়সভিত্তিক দলের হয়ে খেলার পর, তিনি ২০২১ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ১৪ ম্যাচে অংশগ্রহণ করেছেন।  প্রারম্ভিক জীবন হোয়াকিন পিকেরেস মোরেইরা ১৯৯৮ সালের ২৪শে আগস্ট তারিখে উরুগুয়ের মোন্তেভিদেওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল পিকেরেস উরুগুয়ে অনূর্ধ্ব-১৭ এবং উরুগুয়ে অনূর্ধ্ব-২৩ দলের হয়ে খেলার মাধ্যমে উরুগুয়ের প্রতিনিধিত্ব করেছেন। ২০১৪ সালের ১৩ই মে তারিখে তিনি  উরুগুয়ে অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।  পরিসংখ্যান আন্তর্জাতিক   দল  সাল  ম্যাচ  গোল উরুগুয়ে  ২০২১  ৭  ০ ২০২৩  ৬  ০ ২০২৫  ১  ০ সর্বমোট  ১৪  ০  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:উরুগুয়েয়ীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:উরুগুয়ের আন্তর্জাতিক যুব ফুটবলার বিষয়শ্রেণী:উরুগুয়ের অনূর্ধ্ব-১৭ আন্তর্জাতিক ফুটবলার বিষয়শ্রেণী:উরুগুয়ের অনূর্ধ্ব-২৩ আন্তর্জাতিক ফুটবলার বিষয়শ্রেণী:উরুগুয়ের আন্তর্জাতিক ফুটবলার বিষয়শ্রেণী:উরুগুয়েয়ীয় প্রথম বিভাগের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
নাজিম উদ্দিন মোস্তান (জন্ম: ১১ সেপ্টেম্বর, ১৯৪৮ - মৃত্যু: ১৮ আগস্ট, ২০১৩) বাংলাদেশের প্রথিতযশা সাংবাদিক। সাংবাদিকতায় বিশেষ অবদানের জন্য তিনি একুশে পদক পান। দৈনিক প্রথম আলো   জন্ম ও শিক্ষাজীবন  নাজিম উদ্দিন মোস্তানের পৈতৃক বাড়ি চাঁদপুর জেলার সকদি গ্রামে। তিনি ১৯৪৮ সালের ১১ সেপ্টেম্বর জন্মগ্রহণ করেন। তার বাবার নাম হাফিজউদ্দিন এবং মায়ের নাম সায়েরা খাতুন। নিজ গ্রামে পড়াশোনা শুরু করে প্রথম বিভাগে মাধ্যমিক পাস করে চট্টগ্রাম থেকে। পরবর্তীতে উচ্চ মাধ্যমিক পাস করে ১৯৬৯ সালে স্নাতক ডিগ্রি অর্জন করেন। তারপর ঢাকা বিশ্ববিদ্যালয় ১৯৭৯ সালে স্নাতকোত্তর ডিগ্রি অর্জন করেন। প্রজন্ম ডট কম.দৈনিক প্রথম আলো thumb|পরিবারের সঙ্গে নাজিম উদ্দি মোস্তান  কর্মজীবন  চট্টগ্রামের দৈনিক সমাচার পত্রিকায় প্রুফ রিডারের চাকরি দিয়ে তার কর্মজীবন শুরু করেন নাজিম উদ্দিন মোস্তান। তারপর ঢাকায় এসে বাংলাবাজারে একটি প্রকাশনা সংস্থায় প্রুফ রিডারের কাজ শুরু করেন। এরপর দৈনিক পয়গাম পত্রিকায় সহসম্পাদক ছিলেন এবং ১৯৭১ সালে দৈনিক সংবাদ ও ১৯৭৫ সালে দৈনিক ইত্তেফাকে সহসম্পাদক পদে কাজ শুরু করেন। নাজিম উদ্দিন মোস্তান দীর্ঘ সময় ধরে দৈনিক ইত্তেফাক পত্রিকায় সাংবাদিকতা করেন এবং তিনি এর প্রধান প্রতিবেদক ছিলেন। সব শেষে তিনি রাষ্ট্র নামে একটি সাপ্তাহিক পত্রিকার প্রকাশক ছিলেন।   পুরস্কার ও সম্মাননা  সহজ ভাষায় বিজ্ঞানকে জনপ্রিয় করে লেখালেখির জন্য ১৯৮৫ সালে বাংলাদেশ ইনস্টিটিউট অব ডিপ্লোমা অ্যান্ড ইঞ্জিনিয়ার্স নাজিম উদ্দিন মোস্তানকে সম্মানিত করে। প্রযুক্তিবিষয়ক পত্রিকা কারিগর ১৯৯০ সালে সাংবাদিকতায় অবদান রাখায় পদক প্রদান করে এবং সমাজ কল্যাণ সংঘ তাকে পুরস্কৃত করে। তিনি রোটারি ক্লাব অব রমনার পদকও পান। সাংবাদিকতায় বিশেষ অবদান রাখায় ২০০৩ সালে তিনি একুশে পদক লাভ করেন। একই বছর বাংলাদেশ কম্পিউটার সমিতি ও বিসিএস কম্পিউটার সিটি তাকে আজীবন সম্মাননা জানায়।   তথ্যসূত্র    বহিঃসংযোগ   বিষয়শ্রেণী:১৯৪৮-এ জন্ম বিষয়শ্রেণী:২০১৩-এ মৃত্যু বিষয়শ্রেণী:বাংলাদেশী সাংবাদিক বিষয়শ্রেণী:একুশে পদক বিজয়ী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:চাঁদপুর জেলার ব্যক্তি বিষয়শ্রেণী:বাঙালি লেখক
বিগাচ কাজাখস্তানে অবস্থিত একটি অভিঘাত খাদ।   আকার ও বয়স  এটি ৮ কিমি ব্যাসসম্পন্ন এবং ধারণা করা হয় এর বয়স প্রায়  ৫ ± ৩ মিলিয়ন বছর (পাইলোসিন বা মিওসিন)। এই জ্বালামুখটি পৃষ্ঠতলের দিকে উন্মুক্ত। ভূতাত্ত্বিকভাবে এটি বেশ তরুণ, কিন্তু ভূতাত্ত্বিক গঠন প্রক্রিয়ার মাধ্যমে এর বেশ কিছু পরিবর্তন সাধিত হয়েছে।   তথ্যসূত্র    বহিঃসংযোগ   তথ্যভান্ডারে বিগাচ জ্বালামুখ  বিষয়শ্রেণী:কাজাখস্তানের অভিঘাত খাদ বিষয়শ্রেণী:মাইলোসিন অভিঘাত খাদ বিষয়শ্রেণী:পাইলোসিন
শিয়েন শিং হাই () (চীনা: 冼星海; ফিনিন: Xiǎn Xīnghăi) (১৩ জুন, ১৯০৫ - ৩০ অক্টোবর, ১৯৪৫) ছিলেন পাশ্চাত্য ধ্রুপদী সংগীত দ্বারা প্রভাবিত প্রথম প্রজন্মের চীনা সংগীত রচয়িতা ও সঙ্গীতশিল্পী। যদিও তিনি সংগীতের সব রূপেই গান লিখেছিলেন, তিনি প্রধানত বিখ্যাত ছিলেন Yellow River Cantataর জন্য যেটি পিয়ানো ও অর্কেস্ট্রার ওপর ভিত্তি করে রচনা করেছিলেন। তিনি কুয়াংতুং প্রদেশের পানইউ অঞ্চলে জন্মগ্রহণ করেন। তিনি ফ্রান্সের প্যারিস সংগীত ইনস্টিটিউটে লেখাপড়া করেন । স্বদেশে ফিরে আসার পর জাপানী আগ্রাসন প্রতিরোধ সংক্রান্ত সংগীত অভিযানে অংশ নেন এবং বহু শ্রেষ্ঠ রচনা করেন। তিনি ইয়েন আন রুশুন শিল্প একাডেমির সংগীত বিভাগের পরিচালক ছিলেন।  ১৯৪৫ সালে তিনি মস্কো শহরে মৃত্যুবরণ করেন।  গানের জীবন thumb|150px|শিয়েন শিং হাইয়ের ভাস্কর্য শিয়েন দেশের উত্তরপূর্ব অংশে জাপানি দখলদারিত্বের সময় (তখন মাঞ্চুরিয়া হিসেবে পরিচিত) ১৯৩৫ সালে চীন ফিরে আসেন। তার সংগীতকে প্রতিবাদের অস্ত্র হিসেবে কাজে লাগিয়ে তিনি বিভিন্ন দেশপ্রেমমূলক কর্মকাণ্ডে অংশ নেন।   তথ্যসূত্র    বহিঃসংযোগ     Amazon.com - Riccardo Caramella performs the Yellow River Concerto and other works.    at www.russiandvd.com - Riccardo Caramella performs the Yellow River Piano Concerto  বিষয়শ্রেণী:১৯০৫-এ জন্ম বিষয়শ্রেণী:১৯৪৫-এ মৃত্যু বিষয়শ্রেণী:চীনা রচয়িতা বিষয়শ্রেণী:২০তম শতাব্দীর ক্লাসিক্যাল রচয়িতা বিষয়শ্রেণী:ক্যান্টনীয় ব্যক্তি বিষয়শ্রেণী:মাকাও মানুষ বিষয়শ্রেণী:যক্ষ্মায় মৃত্যু বিষয়শ্রেণী:প্রজাতন্ত্রী চীনের সুরকার বিষয়শ্রেণী:প্রজাতন্ত্রী চীনের প্রাবন্ধিক বিষয়শ্রেণী:২০শ শতাব্দীর প্রাবন্ধিক বিষয়শ্রেণী:২০শ শতাব্দীর পুরুষ সঙ্গীতজ্ঞ বিষয়শ্রেণী:২০শ শতাব্দীর ধ্রুপদী সুরকার
ড্যানিয়েল জামাতিয়া একজন ভারতীয় রাজনীতিবিদ এবং ভারতের কমিউনিস্ট পার্টি (মার্কসবাদী) এর সদস্য। জামাতিয়া ২০০৮ থেকে ২০১৮ সাল পর্যন্ত দক্ষিণ ত্রিপুরা জেলার আম্পিনগর বিধানসভা কেন্দ্র থেকে ত্রিপুরা বিধানসভার সদস্য হিসাবে দায়িত্ব পালন করেছিলেন। ২০১৮ সালের ত্রিপুরা বিধানসভা নির্বাচনে ড্যানিয়েল ইনডিজিনাস পিপলস ফ্রন্ট অফ ত্রিপুরার প্রার্থী সিন্ধু চন্দ্র জামাতিয়ার কাছে পরাজিত হন।   রাজনৈতিক পেশা  আদিবাসী যুব ফেডারেশনের সদস্যপদ নিয়ে তার রাজনৈতিক জীবন শুরু হয়। ১৯৯৪ সালে, তিনি ভারতের কমিউনিস্ট পার্টি (মার্কসবাদী) এর সদস্য হন এবং ১৯৯৫ সালে তিনি এডিসি গ্রামের চেয়ারম্যান মনোনীত হন। বর্তমানে তিনি গণমুক্তি পরিষদের কেন্দ্রীয় কমিটির সদস্য হিসেবে দায়িত্ব পালন করছেন।   আরো দেখুন    রাধাচরণ দেববর্মা  অঘোর দেববর্মা  প্রভাত চৌধুরী   তথ্যসূত্র   বিষয়শ্রেণী:ত্রিপুরা বিধানসভার সদস্য ২০১৩-২০১৮ বিষয়শ্রেণী:ত্রিপুরা বিধানসভার সদস্য ২০০৮-২০১৩ বিষয়শ্রেণী:ত্রিপুরার ব্যক্তি বিষয়শ্রেণী:ত্রিপুরী ব্যক্তি বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ত্রিপুরার ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:ভারতের কমিউনিস্ট পার্টি (মার্ক্সবাদী) এর রাজনীতিবিদ
হারাবো তোকে নিয়ে ২০১৬ সালে মুক্তিপ্রাপ্ত রোমান্টিক ধাচের ঢালিউড চলচ্চিত্র শিকারী একটি বাংলা গান।  ইন্দ্রদীপ দাশগুপ্ত রচিত এবং প্রসেন এর সুরে গানটিতে কণ্ঠ দিয়েছেন শান। মিউজিক ভিডিওতে ঠোট মিলিয়েছেন বাংলাদেশের সুপারস্টার শাকিব খান এবং কলকাতার চিত্রনায়িকা শ্রাবন্তী চট্টোপাধ্যায়।   মুক্তিলাভ এবং প্রতিক্রিয়া  শিকারী চলচ্চিত্রটির ১ম গান হিসেবে হারাবো তোকে নিয়ে বাংলাদেশে (জাজ মিউজিক) এবং ভারতে (এসকে মিউজিক) এর ব্যানারে ১৬ই জুন ২০১৬ তারিখে মুক্তি দেওয়া হয়। ভারতীয় সংগীতশিল্পী শান গানটিতে কণ্ঠ দিয়েছেন। গানটিতে ঠোট মিলিয়েছেন শাকিব খান এবং শ্রাবন্তী চট্টোপাধ্যায় এবং গানটি লন্ডনে চিত্রায়িত করা হয়। ভিডিওটি ইউটিউবে ব্যাপকভাবে সাড়া পায় এবং মাত্র ৩৬ ঘণ্টার মধ্যে ২ মিলিয়ন (২০ লক্ষ) বার ভিডিওটি দেখে বাংলা ভাষার দ্রুততম কোন গান হিসেবে রেকর্ড সৃষ্টি করে। গানটি শ্রোতাদের থেকে এবং সমালোচকদের নিকট থেকে প্রশংসা লাভ করে।   আরও দেখুন  তথ্যসূত্র  বিষয়শ্রেণী:বাংলাদেশী গান বিষয়শ্রেণী:২০১৬-এর গান বিষয়শ্রেণী:চলচ্চিত্রের গান বিষয়শ্রেণী:বাংলা ভাষার গান বিষয়শ্রেণী:বাংলা চলচ্চিত্রের গান
রথ মন্দির পুঠিয়ার মন্দির চত্বরে অবস্থিত ১৩ টি মন্দিরের একটি। স্থানীয়ভাবে এটি জগন্নাথ মন্দির নামেও পরিচিত। এটি ১৮২৩ খ্রিষ্টাব্দ মতান্তরে ১৮৩০ খ্রিষ্টাব্দে রানী ভূবনময়ী নির্মাণ করেন বলে জানা যায়। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।   অবস্থান  রাজশাহী হতে ৩২ কিঃ মিঃ উত্তর-পূর্ব দিকে পুঠিয়া বাজারের প্রবেশের ঠিক বাম পাশেই এর অবস্থান। এর পূর্ব পাশে বড় শিব মন্দির এবং উত্তর দিকে রয়েছে শিব সাগর নামক দীঘি।   অবকাঠামো  এটি পাতলা ইট, চুন-সুরকি দ্বারা নির্মিত। চমৎকার নির্মাণশৈলী বিশিষ্ট এ মন্দিরে পুঠিয়ার মন্দির চত্বরে অবস্থিত অন্যান্য মন্দিরের মত পোড়ামাটির কোন ফলক দেখা যায় না। চারপাশে বারান্দা বিশিষ্ট অষ্টকোণাকৃতি এ মন্দিরে বাইরের দিকে ৮ টি পিলার আছে। উত্তর ও পূর্ব দিকে রয়েছে দুইটি খিলান দরজা। দরজার চৌকাঠ বেলে পাথরের তৈরি এবং এতে চমৎকার অলঙ্করণ রয়েছে। গম্বুজ আকৃতির এই মন্দিরের ছাদের উপরের অংশ কলস আকৃতির ফেনিয়েল দ্বারা সজ্জিত। দোতলাবিশিষ্ট এ মন্দিরের উপরের কক্ষটি নিচের কক্ষের তুলনায় অপেক্ষাকৃত ছোট এবং এই কক্ষের চারপাশে উন্মুক্ত প্রবেশ পথ রয়েছে। উল্লেখ্য এটির চারপাশে কোন সীমানা প্রাচীর নেই।   বর্তমান অবস্থা  বর্তমানে এখানে কোন পূজা অর্চনা আর হয় না। পরিত্যক্ত এই মন্দিরের মূল অবকাঠামো এখনো অবিকৃত আছে। তবে রক্ষণাবেক্ষণের অভাবে বর্তমানে জরাজীর্ণ অবস্থায় আছে এবং দেয়ালের অনেক জায়গায় পলেস্তারা উঠে গিয়েছে। 480px|center|রথ মন্দির, বড় শিব মন্দির ও শিব সাগর  আরও দেখুন  বাংলাদেশের প্রত্নতাত্ত্বিক স্থানের তালিকা  তথ্যসূত্র   বিষয়শ্রেণী:রাজশাহী জেলার প্রত্নতাত্ত্বিক স্থাপনা বিষয়শ্রেণী:রাজশাহী জেলার হিন্দু মন্দির বিষয়শ্রেণী:পুঠিয়া উপজেলা বিষয়শ্রেণী:রাজশাহী জেলার দর্শনীয় স্থান
ব্ল্যাকফোর্ড ফার্মের পায়রার বাসা ইংল্যান্ডের কাউন্টি সমারসেটের অন্তর্গত এক্মুরের সেলওয়ার্থিতে অবস্থিত। এটি সম্ভবত ১১শ শতকে নির্মিত হয়েছিল। এটি একটি গ্রেড II* তালিকাভুক্ত দালান এবং পরিকল্পিত সৌধ।  বেলনাক্রিতির পাথরের এই পায়রার বাসার ছাদটি বেলনাক্রিতি। এটিতে ৩ শতাধিক পাখির খোপ রয়েছে। মন্টাকুট প্রায়রি অথবা লর্ড অব দ্যা ম্যানর সম্ভবত পায়রাগুলোকে খাবার দিয়ে পুষতেন। বর্তমানে ন্যাশনাল ট্রাস্ট এটির মালিক এবং এটি পার্শ্ববর্তী খামারের গুদাম হিসেবে ব্যবহৃত হয়।  ইতিহাস ১৩৯৩ সালে স্থাপনাটির সবচেয়ে প্রাচীন লিখিত নথি পাওয়া যায় যদিও নির্মাণের সঠিক সময় এখনও অজ্ঞাত। এটি একটি প্রাসাদের সাথে সংযুক্ত ছিল যা পরবর্তীতে ১৮৭৫ সালে আগুনে পুড়ে যায়। প্রাসাদটি পূর্বে মন্টাকুট প্রায়রি (বেনেডিক্ট অর্ডারের একটি ক্লুনিয়াচ প্রায়রি, যা ১০৭৮ থেকে ১১০২ এর মধ্যে তৈরি হয়েছিল) এর মালিকানায় ছিল। যদিও এটা জানা যায় নি যে স্থাপনাটির নির্মাণ কাজ প্রায়রির অধীনে না লভেল পরিবারের, যারা পরবর্তীতে প্রাসাদের মালিক ছিলেন, অধীনে শুরু হয়েছিল। পায়রা এবং ঘুঘু খাদ্যের গুরুত্বপূর্ণ উৎস ছিল এবং ঐতিহাসিকভাবে এদের ডিম, মাংস (স্কোয়াব) এবং মলের জন্য পোষা হতো।  ১৯৪৪ সালে স্থাপনাটি, যা হলনিকোট এস্টেট এর কিছু অংশ নিয়ে গঠিত, পরবর্তীতে স্যার রিচার্ড থমাস ডাইক আক্ল্যান্ড এর মাধ্যমে ন্যাশনাল ট্রাস্টকে দান করা হয়।  ১৯৪৯ সালে এটিকে পরিকল্পিত সৌধ হিসেবে তালিকাভুক্ত করা হয় এবং ১৯৬৯ সালে গ্রেড II* তালিকাভুক্ত দালান হিসেবে মনোনীত করা হয়। ১৯৯৩ সালে স্থাপনাটিতে সংস্কারকাজ চালানো হয়। দালানটি পার্শ্ববর্তী খামারের কৃষক গুদাম হিসেবে ব্যবহার করেন।  স্থাপত্য দালানটি ব্যালনাকার যার বহিঃব্যাস  এবং ঘরের ছাঁচ পর্যন্ত  উঁচু।  ঘনত্বের দেয়াল ডেভোনীয়ো বেলেপাথর দিয়ে তৈরি। প্রবেশপথটিকে ১৯ শতকে সংস্কার করে  উঁচু এবং  প্রশস্ত, বর্তমান অবস্থায় নিয়ে আসা হয়েছে। পূর্বে পায়রার বাসা হিসেবে ব্যবহারের সময় সম্ভবত প্রবেশপথ এর চেয়ে অনেক ছোট ছিল।  দালানটিতে ৩ শতাধিক পাখির খোপ রয়েছে। এগুলো অসমভাবে ১১টি স্তরে বিন্যস্তভাবে রয়েছে। প্রতিটি খোপ দৈর্ঘ্যে প্রায়  এবং প্রস্থে প্রায়  কিন্তু ভিতরের আয়তনের চেয়ে খোপের প্রবেশপথ ছোট। সবচেয়ে নিচের খোপগুলো ভুমি হতে  উপরে। এর ফলে খোপগুলো মাটির আবর্জনা থেকে উপরে এবং ইঁদুরের (যেগুলো ১৮শ শতকে ঐ এলাকায় প্রায় দেখা যেত) নাগাল থেকে দূরে থাকত।  পায়রাদের প্রবেশের জন্য ছাদের মূল ছিদ্রটি সমতল পাথর দিয়ে ঢাকা ছিল, যা এখন কাচ দিয়ে ঢাকা আছে যাতে ভিতরের অংশ শুষ্ক থাকে। ছাদের ভিতরের অংশে খোপের বদলে ছোট ছিদ্র রয়েছে যাও সম্ভবত পায়রাগুলো ব্যবহার করত।  তথ্যসূত্র  বিষয়শ্রেণী:পায়রার খোপ বিষয়শ্রেণী:যুক্তরাজ্যের স্থাপনা বিষয়শ্রেণী:পশ্চিম সমারসেটে তফসিলভুক্ত প্রাচীন স্মৃতিস্তম্ভ
thumb|6 ডি কালাবির 2D স্লাইস চিত্রণ  ক্যালাবি-ইয়ো বহুধা হলো এক বিশেষ ধরনের বহুধা। গণিতের নানা শাখা যেমন: বীজগণিতীয় জ্যামিতি এবং তত্ত্বীয় পদার্থবিজ্ঞানে এর দেখা মেলে। বিশেষতঃ স্ট্রিং তত্ত্বে অনেকসময় স্থান-কালের বাড়তি মাত্রাগুলো (মোট ১০টি মাত্রার মধ্যে দৈর্ঘ্য, প্রস্থ, উচ্চতা ও সময় পরিচিত এই ৪টি বাদে বাকি ৬ টি) ষড়মাত্রিক ক্যালাবি-ইয়ো ম্যানিফোল্ডের আকারে থাকে বলে মনে করা হয়।  ধারণা করা হয় যে, ষড়মাত্রিক ক্যালাবি-ইয়ো বহুধার অন্তর্গত গহ্বর-এর সংখ্যার উপর মৌল-কণিকা গোত্রের সংখ্যা সরাসরিভাবে নির্ভর করে। যেহেতু এরকম গোত্রের সংখ্যা ৩, তাই ৩টি গহ্বরবিশিষ্ট ষড়মাত্রিক ক্যালাবি-ইয়ো ম্যানিফোল্ডগুলোই স্ট্রিং তত্ত্বে আকর্ষণীয় বলে বিবেচিত হয়ে থাকে।  এই বিশেষ বহুধার ধারণার প্রবক্তা ইউজেনিও ক্যালাবি ও শিং-টাং ইয়ো এর নামে এর নামকরণ করা হয়েছে।   উল্লেখসমূহ   ক্যালাবি-ইয়ো মুখ্যপাতা  এটি একটি ইন্টার‌্যাক্টিভ উৎস যেখানে ক্যালাবি-ইয়ো বহুধা-এর অনেক উদাহরণের বর্ণনা দেয়া হয়েছে এবং যেসব ভৌত তত্ত্বে এগুলির আবির্ভাব ঘটে তাও উল্লেখিত হয়েছে।  বিষয়শ্রেণী:পদার্থবিজ্ঞান বিষয়শ্রেণী:বীজগণিতীয় জ্যামিতি বিষয়শ্রেণী:ব্যবকলনীয় জ্যামিতি বিষয়শ্রেণী:স্ট্রিং তত্ত্ব বিষয়শ্রেণী:বহুধা বিষয়শ্রেণী:বহুধার গঠন বিষয়শ্রেণী:গাণিতিক পদার্থবিজ্ঞান
অস্ট্রেলিয়া মহিলা ক্রিকেট দল ২০২১-এর মার্চ-এপ্রিলে নিউজিল্যান্ড মহিলা ক্রিকেট দলের সাথে খেলার সূচী নির্ধারিত হয়েছে। এই সফরটি নির্ধারিত করা হয়েছিল ঐ সময়, যখন ২০২১ মহিলা ক্রিকেট বিশ্বকাপ প্রতিযোগিতার আয়োজন করার সূচী নির্ধারিত হয়েছিল যদিও পরবর্তীতে, প্রতিযোগিতাটিকে কোভিড-১৯ মহামারীর কারণে এক বছর পিছিয়ে দেয়া হয়। বর্তমান সফরটির সূচী নির্ধারিত হয় ২০২১ এর জানুয়ারিতে, যার মধ্যে রয়েছে তিনটি মহিলাদের টুয়েন্টি২০ আন্তর্জাতিক (ডব্লিউটি২০আই) ও তিনটি মহিলাদের একদিনের আন্তর্জাতিক (ডব্লিউওডিআই)। মহিলাদের টি২০আই ম্যাচগুলোর সূচী বাংলাদেশ ও নিউজিল্যান্ড পুরুষ দলের সাথে ডাবল-হেডারে অনুষ্ঠিত হবে।  দলীয় সদস্য ওডিআইটি২০আই     সোফি ডিভাইন (অধিঃ)  এমি স্যাটার্দওয়েট (সহঃ অধিঃ)  লরেন ডাউন  ম্যাডি গ্রিন  ব্রুক হলিডে  হেলি জেনসেন  লেই কাস্পারেক  অ্যামেলিয়া কের  জেস কের  ফ্রান্সিস ম্যাককে  রোজম্যারি মাইর  কেটি মার্টিন (উইঃ)  থামসিন নিউটন  লি তাহুহু মেগ ল্যানিং (অধিঃ)  রসিয়েল হেইনেস (সহঃ অধিঃ)  ডারসি ব্রাউন  নিকোলা কারী  হান্নাহ ডার্লিংটন  অ্যাশলেইগ গার্ডনার  এলিশা হিলি (উইঃ)  জেস জোনাসেন  তাহলিয়া ম্যাকগার্থ  সফি মলিনেক্স  বেথ মুনি  এলিসি পেরি  মেগান শুট  মলি স্ট্র্যানো  অ্যানাবেল সুথারল্যান্ড  বেলিন্দা ভাকারেবা  টায়লা ব্লামিঙ্ক  জর্জিয়া ওয়ারেহাম সোফি ডিভাইন (অধিঃ)  এমি স্যাটার্দওয়েট (সহঃ অধিঃ)  ম্যাডি গ্রিন  ব্রুক হলিডে  হেলি জেনসেন  ফ্রান জোনাস  অ্যামেলিয়া কের  জেস কার  রোজম্যারি মাইর  ফ্রান্সিস ম্যাককে  কেটি মার্টিন (উইঃ)  থামসিন নিউটন  হান্নাহ রুয়ে মেগ ল্যানিং (অধিঃ)  রসিয়েল হেইনেস (সহঃ অধিঃ)  ডারসি ব্রাউন  নিকোলা কারী  হান্নাহ ডার্লিংটন  অ্যাশলেইগ গার্ডনার  এলিশা হিলি (উইঃ)  জেস জোনাসেন  তাহলিয়া ম্যাকগার্থ  সফি মলিনেক্স  বেথ মুনি  এলিসি পেরি  মেগান শুট  মলি স্ট্র্যানো  অ্যানাবেল সুথারল্যান্ড  বেলিন্দা ভাকারেবা  টায়লা ব্লামিঙ্ক  জর্জিয়া ওয়ারেহাম  ইনজুরির কারণে অ্যানাবেল সুথারল্যান্ড স্কোয়াড থেকে বাদ পড়ে যায়, এবং তার স্থলে মলি স্ট্র্যানোকে দলে ডাকা হয়।  ডব্লিউটি২০আই সিরিজ ১ম ডব্লিউটি২০আই  ২য় ডব্লিউটি২০আই  ৩য় ডব্লিউটি২০আই  ডব্লিউওডিআই সিরিজ ১ম ডব্লিউওডিআই  ২য় ডব্লিউওডিআই  ৩য় ডব্লিউওডিআই  টীকা  তথ্যসূত্র  বহিঃসংযোগ  ক্রিকইনফোতে সিরিজের বিস্তারিত  অস্ট্রেলিয়া ২০২০-২১ নিউজিল্যান্ড ২০২০-২১ বিষয়শ্রেণী:২০২০–২১ আন্তর্জাতিক ক্রিকেট প্রতিযোগিতা বিষয়শ্রেণী:২০২০-২১ অস্ট্রেলিয়ান মহিলাদের ক্রিকেট মৌসুম বিষয়শ্রেণী:২০২১-এ নিউজিল্যান্ডীয় ক্রিকেট ক্রিকেট বিষয়শ্রেণী:২০২১-এ মহিলাদের ক্রিকেট
লেনার্ড সাসকাইন্ড (; আ-ধ্ব-ব: [ˈsʌskɪnd]; জন্ম ১৯৪০)his 60th birthday was celebrated with a special symposium at Stanford University.in Geoffrey West's introduction, he gives Suskind's current age as 74 and says his birthday was recent. একজন মার্কিন পদার্থবিজ্ঞানী। তিনি স্ট্যানফোর্ড বিশ্ববিদ্যালয়ের তাত্ত্বিক পদার্থবিজ্ঞান বিষয়ের একজন অধ্যাপক এবং স্ট্যানফোর্ড তাত্ত্বিক পদার্থবিজ্ঞান গবেষণা প্রতিষ্ঠানের প্রতিষ্ঠাতা পরিচালক। তিনি রজ্জু তত্ত্ব, কোয়ান্টাম ক্ষেত্র তত্ত্ব, কোয়ান্টাম পরিসংখ্যানিক বলবিজ্ঞান এবং কোয়ান্টাম বিশ্বতত্ত্ব বিষয়ে গবেষণায় আগ্রহী। তিনি মার্কিন জাতীয় বিজ্ঞান অ্যাকাডেমি, এবং মার্কিন শিল্পকলা ও বিজ্ঞান অ্যাকাডেমিরwww.edge.org • Leonard Susskind - A Biography (last accessed August 12, 2007). সদস্য, কানাডার পেরিমিটার তাত্ত্বিক পদার্থবিজ্ঞান গবেষণা প্রতিষ্ঠানের শিক্ষকমণ্ডলীর একজন সহযোগী সদস্য, এবং কোরিয়া উচ্চতর গবেষণা প্রতিষ্ঠানের একজন সম্মানিত অধ্যাপক।  সাসকাইন্ড ১৯৪০ খ্রিস্টাব্দে নিউ ইয়র্ক নগরীতে জন্মগ্রহণ করেন। তিনি ১৯৬৫ সালে নিউ ইয়র্ক অঙ্গরাজ্যের কর্নেল বিশ্ববিদ্যালয় থেকে পদার্থবিজ্ঞানে ডক্টরেট উপাধি লাভ করেন এবং ১৯৭৯ সালে ক্যালিফোর্নিয়া অঙ্গরাজ্যের স্ট্যানফোর্ড বিশ্ববিদ্যালয়ে যোগদান করেন। সাসকাইন্ড তাত্ত্বিক পদার্থবিজ্ঞানের রজ্জু তত্ত্বের একজন জনক হিসেবে ব্যাপকভাবে স্বীকৃত। তিনি পরমাণুর কেন্দ্রে প্রোটন ও নিউট্রন কণাকে আবদ্ধকারী নিউক্লীয় বল ব্যাখ্যা করতে গিয়ে ১৯৬৯ সালে তত্ত্বটির অবতারণা করেছিলেন। সাসকাইন্ড গাণিতিকভাবে দেখান যে কণা পদার্থবিজ্ঞানে আলোচিত ইলেকট্রন ও কোয়ার্ক কণাগুলি অতিক্ষুদ্র মাপনীতে কম্পমান শক্তি-রজ্জুসমূহের মাধ্যমে ব্যাখ্যা করা সম্ভব। এই তত্ত্ব অনুসারে মহাবিশ্ব গঠনকারী কণাগুলি বিন্দুবৎ কোনও কিছু নয়, বরং শক্তির একমাত্রিক কম্পমান রজ্জু বা তন্তু দিয়ে গঠিত, যেগুলি থেকে সমস্ত বল ও পদার্থের উৎপত্তি হয়। প্রতিটি রজ্জু ভিন্ন ভিন্ন কম্পাঙ্কে কাঁপে এবং এই কম্পনগুলি কণাগুলির দ্রুতি, ঘূর্ণন ও আধানের সাথে সম্পর্কিত। তিনি ১৯৭০-এর দশকে এই তত্ত্বটিকে আরও পরিশীলিত করেন। তিনিই প্রথম ১৯৯৫ সালে ত্রিমাত্রিক চিত্র মূলনীতির একটি স্পষ্ট রজ্জুতাত্ত্বিক ব্যাখ্যা প্রদান করেন। ২০০৩ সালে তিনিই প্রথম রজ্জু তত্ত্ব ভূদৃশ্য নামক ধারণাটির অবতারণা করেন। এই আমূল সংস্কারবাদী ধারণাটিতে বহুসংখ্যক মহাবিশ্বের অস্তিত্ব যে সম্ভব, সেই ধারণাটির উপরে জোর দেওয়া হয়, যেগুলি একত্রে মিলে এক পিলে-চমকানো "অতিমহাবিশ্ব" (Megaverse) গঠন করে এবং হয়ত সেটিতে এমন আরও মহাবিশ্ব আছে, যাতে প্রাণের অস্তিত্ব থাকা সম্ভব।  সাসকাইন্ড ১৯৯৮ সালে সাকুরাই পুরস্কার এবং ২০১৮ সালে অস্কার ক্লাইন স্মারক পদক বিজয় করেন। তাঁর প্রধান প্রধান গ্রন্থগুলি হল দ্য কসমিক ল্যান্ডস্কেপ ("মহাবিশ্বের ভূ-দৃশ্য", ২০০৫), দ্য ব্ল্যাক হোল ওয়ার ("কৃষ্ণ গহ্বর যুদ্ধসমূহ", ২০০৮) এবং দ্য থিওরেটিক্যাল মিনিমাম ("তাত্ত্বিক ন্যূনতম", ২০১৩)।  তথ্যসূত্র  বিষয়শ্রেণী:মার্কিন পদার্থবিজ্ঞানী বিষয়শ্রেণী:রজ্জু তত্ত্ব বিষয়শ্রেণী:১৯৪০-এ জন্ম বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:সিটি কলেজ অব নিউ নিউইয়র্কের প্রাক্তন শিক্ষার্থী বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইহুদি মার্কিন বিজ্ঞানী বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
নৃত্যরত যুবতী (ইংরেজি: The Dancing Girl), হল সিন্ধু সভ্যতার মহেঞ্জোদারোতে প্রায় ২৫০০ খ্রী:পূর্বে আবিস্কৃত একটি ব্রোঞ্জ মূর্তি।   বিবরন  "নৃত্যরত যুবতী" একটি ব্রোঞ্জ মূর্তি যার উচ্চতা ১০.৫ সেন্টিমিটার (৪.১ ইঞ্চি) এবং কিছু ৪,৫০০ বছর বয়সী মূর্তি, ১৯২৬ সালে মহেঞ্জোদাড়োর "এইচআর অঞ্চলে" পাওয়া যায়। ১৯৭৩ সালে ব্রিটিশ প্রত্নতত্ত্ববিদ মট্রিমার হুইলার এটিকে তার প্রিয় শিলারুপ হিসাবে বর্ণনা করেন। মহেন্জোদারোতে প্রাপ্ত সিন্ধু সভ্যতার অন্যতম নিদর্শন এই দ্যান্সিংগার্ল অব মহেন্জোদারো।  ভাস্কর্য টি একটি ক্ষুদ্র মূর্তি যেটি সহজে মানুষের দৃষ্টি আকর্ষণ করে তার শিল্প শৈলির কারণে। একটি নিত্যরত তরুনীর, বলা যায় ভাস্কর্য টি একটি বাস্তববাদী শিল্পকলার উধাহরন, দণ্ডায়মান এই মূরর্তিটির গলায় রয়েছে হার এবং দুই হাত ভরা চুড়ি, নিগ্র চেহারার এই মূর্তিটি ঋগ্বেদে বর্ণিত দাসী বলে ধারণা করা হয়। সার্বিক বিষয় ভাস্কর্যটি কে অনেক আবেদনময়ী করে তুলেছে।    তথ্যসূত্র   বিষয়শ্রেণী:সিন্ধু সভ্যতা বিষয়শ্রেণী:প্রাচীন ভারতের ইতিহাস বিষয়শ্রেণী:ভারতের ব্রোঞ্জ ভাস্কর্য বিষয়শ্রেণী:প্রাগৈতিহাসিক ভাস্কর্য বিষয়শ্রেণী:ভারতের মূর্তি বিষয়শ্রেণী:ব্রোঞ্জ যুগের শিল্পকলা
অজয় মুখোপাধ্যায় একজন ভারতীয় রাজনীতিবিদ ছিলেন। তিনি ১৯৮৯ সাল থেকে ১৯৯৯ সাল পর্যন্ত কৃষ্ণনগর লোকসভা কেন্দ্রের লোকসভা সদস্য হিসেবে দায়িত্ব পালন করেছেন। তিনি ২০১৯ সালের ২৪ জুলাই ৯০ বছর বয়সে মৃত্যুবরণ করেন।   তথ্যসূত্র   বিষয়শ্রেণী:২০১৯-এ মৃত্যু বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:নবম লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:একাদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:খুলনা জেলার রাজনীতিবিদ বিষয়শ্রেণী:১৯২৮-এ জন্ম বিষয়শ্রেণী:খুলনা জেলার ব্যক্তি বিষয়শ্রেণী:পশ্চিমবঙ্গের লোকসভা সদস্য
মুহাম্মদ বিন মুহাম্মদ আল-ইয়া'মারী (যিনি ফাতহুল-দীন ইবনে সাইয়্যিদ আল-নাস নামে বেশি পরিচিত) ছিলেন একজন মধ্যযুগীয় মিশরীয় ধর্মতত্ত্ববিদ যিনি হাদিসের ক্ষেত্রে অথবা মুসলিম নবী মুহাম্মদের লিপিবদ্ধ ভবিষ্যদ্বাণী এবং ঐতিহ্যের ক্ষেত্রে বিশেষজ্ঞ ছিলেন। তিনি মুহাম্মদের জীবনী রচিত হওয়ার জন্য সুপরিচিত ছিলেন।   জীবন  যদিও ইবনে সাইয়্যিদ আল-নাস নিজে একজন মিশরীয় ছিলেন,  তিনি সেভিলের একটি মুসলিম আন্দালুসীয় পরিবারের বংশধর ছিলেন।  খ্রিস্টানদের শত্রুতার কারণে পরিবারটি পালিয়ে যায়। খ্রিস্টানরা শেষ পর্যন্ত ১২৪৮ সালে শহরটি দখল করে।  তার দাদা আবু বকর মুহাম্মদ বিন আহমদ ১২০০ সালে জন্মগ্রহণ করেন এবং তিউনিসে বসতি স্থাপন করেন, যেখানে ইবনে সাইয়্যিদ আল-নাসের পিতা ১২৪৭ সালের অক্টোবরে জন্মগ্রহণ করেন।  তার দাদা ১২৬১ সালে মারা যান। Scott C. Lucas, Constructive Critics, Ḥadīth Literature, and the Articulation of Sunnī Islam: The Legacy of the Generation of Ibn Saʻd, Ibn Maʻīn, and Ibn Ḥanbal, pg. 110. Volume 51 of Islamic History and Civilization. Leiden: Brill Publishers, 2004.   ইবনে সাইয়্যিদ আল-নাস ১৩৩৪ সালে মারা যান,  যা হিজরি ক্যালেন্ডারে ৭৩৪ সাল হয়।  তিনি সুন্নি ইসলামের জাহিরি মাযহাবের অনুসারী হিসেবে পরিচিত ছিলেন।    কাজ  ইবনে সাইয়্যিদ আল-নাস লিখিত নবী মুহাম্মদের জীবনী সুপরিচিত।  Muhammad Rida Naji, "Islamic Historiography." Taken from History and Historiography: An Entry from Encyclopaedia of the World of Islam, pg. 20. Eds. Gholam-Ali Haddad-Adel, Mohammed Jafar Elmi and Hassan Taromi-Rad. London: EWI Press, 2012.  তার দাবির ঐতিহাসিকতা প্রতিষ্ঠা করে এমন কিছু সনদ (বা বর্ণনার শৃঙ্খল) অনন্য। ইবনে হিশাম (সম্ভবত সবচেয়ে সম্মানিত ধ্রুপদী জীবনীকার) তার ভবিষ্যদ্বাণীমূলক জীবনী সংস্করণে এমন ঘটনা অন্তর্ভুক্ত করেছিলেন যার বর্ণনার শৃঙ্খল কেবল ইবনে সাইয়্যিদ আল-নাসের রচনায় পাওয়া যায়। Moshe Gil, Jews in Islamic Countries in the Middle Ages, pg. 24. Leiden: Brill Publishers, 2004.  তাঁর সময়ে তাঁকে মুহাম্মদের প্রশংসায় কাব্য রচনার কায়রোর অন্যতম সেরা রচয়িতা হিসেবেও বিবেচনা করা হত।  মামলুক সুলতান আল-নাসির মুহাম্মদের রাজত্বকালে কাব্য প্রতিযোগিতায় ইবনে সাইয়্যিদ আল-নাস এবং আবু হাইয়ান আল-ঘারনাতি প্রায়শই "বিচারক" হিসেবে সভাপতিত্ব করতেন।  ১৮০০ সালের গোড়ার দিকে মরক্কোর সুলতান স্লিমান (যিনি তাঁর সুলতানিতে গ্রহণযোগ্য পাঠের উপর ব্যাপক নিষেধাজ্ঞা আরোপ করেছিলেন) ইবনে সাইয়্যিদ আল-নাসের ভবিষ্যদ্বাণীমূলক জীবনীকে মাত্র দুটি অনুমোদিত পাঠযোগ্য বস্তুর মধ্যে একটি হিসেবে মনোনীত করেছিলেন।  ইবনে সাইয়্যিদ আল-নাস সুন্নি ইসলামের ভবিষ্যদ্বাণীমূলক ঐতিহ্যের সবচেয়ে উল্লেখযোগ্য সংগ্রহ সহীহ আল-বুখারীর একটি অংশ প্রচারের জন্য হাদিস মহলে সম্মানিত ছিলেন। হুদাইলের ব্যাপকভাবে প্রচারিত অভিযানের ক্ষেত্রে সাতটি ছোট পার্থক্য, ছয়টি কপিরাইট ত্রুটি এবং একটি শব্দের মধ্যে একটি পার্থক্য ব্যতীত ইবনে সাইয়্যিদ আল-নাসের বর্ণনা প্রায় মুহাম্মদ আল-বুখারীর বর্ণনার সাথে সাদৃশ্যপূর্ণ।   উদ্ধৃতি   বিষয়শ্রেণী:১৪শ শতাব্দীর আরব ব্যক্তি বিষয়শ্রেণী:১৩শ শতাব্দীর আরব ব্যক্তি বিষয়শ্রেণী:১৩৩৪-এ মৃত্যু বিষয়শ্রেণী:১২৭২-এ জন্ম বিষয়শ্রেণী:সুন্নি মুসলিম পণ্ডিত বিষয়শ্রেণী:মুহাদ্দিস বিষয়শ্রেণী:১৪শ শতাব্দীর ইসলামের মুসলিম পণ্ডিত